Διαδοχικές διαμαρτυρίες οπαδών του ΠΑΟΚ για την τιμωρία της ομάδας τους

Διαδοχικές κινητοποιήσεις πραγματοποίησαν οπαδοί του ΠΑΟΚ στη Θεσσαλονίκη, σε ένδειξη διαμαρτυρίας για την τιμωρία της ομάδας τους για τον αγώνα που δεν διεξήχθη με τον Ολυμπιακό.

Σύμφωνα με την Αστυνομία, για ένα 5ωρο, από τις 9 χθες το βράδυ έως τις 2 τα ξημερώματα, προχώρησαν σε διαμαρτυρίες -διαδοχικά- στον Νέο Σιδηροδρομικό Σταθμό της Θεσσαλονίκης, στο αεροδρόμιο «Μακεδονία», στο ραδιοφωνικό σταθμό «Metropolis» και έξω από τα γραφεία του ΣΥΡΙΖΑ στην οδό Εγνατία. Οι διαδηλωτές φώναζαν συνθήματα υπέρ του «Δικεφάλου».

Για τις 6 το απόγευμα, σήμερα, έχουν προγραμματίσει συγκέντρωση στην Καμάρα.

Πηγή: ΑΠΕ-ΜΠΕ